Spanar Jaya X

Spanar Jaya X ialah sebuah siri televisyen komedi Malaysia 2019 arahan Ahmad Idham. Siri ini diterbitkan oleh Enfiniti Production dan merupakan sekuel kepada siri asal Spanar Jaya ciptaan Mamat Khalid, Loloq dan Norenshah Sahari yang ditayangkan dari 1999 hingga 2005. Spanar Jaya X disiarkan sempena ulang tahun ke-20 siri komedi ini dan disiarkan setiap hari Sabtu, jam 9.00 malam di TV3 bermula 2 Februari 2019 hingga 27 April 2019.

Siri ini juga diterbitkan khas untuk salah seorang pelakon asal Spanar Jaya Zaibo, yang meninggal dunia pada November 2018, tiga bulan sebelum Spanar Jaya X ditayangkan.

Sinopsis
Pak Selamat telah menyerahkan bengkel Spanar Jaya sepenuhnya kepada Amir@Mat Rock (Opie Zami) yang merupakan pekerja setianya. Namun, hampir setahun berlalu, bengkel Spanar Jaya mengalami masalah kewangan dan menanggung hutang kerana Mat Rock tidak mempunyai pengalaman dalam menguruskan perniagaan. Pak Selamat kecewa dengan Mat Rock kerana tidak berkongsi masalah hutang yang dihadapinya. Pak Selamat bersedia untuk membantu Mat Rock menyelesaikan hutang bengkel itu tetapi dengan syarat, anak buahnya, Syasya (Uqasha Senrose) akan diserap masuk bagi memantau segala hal ehwal kewangan dan Zaki (Ben Amir), seorang mekanik akan menjadi ‘Chief Foreman’ bagi memajukan semula perniagaan di Spanar Jaya.

Pelakon

Pelakon utama
 Opie Zami sebagai Amir@Mat Rock, seorang mekanik yang telah lama bekerja di bengkel Spanar Jaya. Dia telah dipilih sebagai pemilik baharu di bengkel tersebut setelah bengkel itu diserahkan sepenuhnya oleh Pak Selamat kepadanya. Pak Selamat menyerahkan bengkel tersebut kerana dia menjalankan perniagaan kereta mewah bersama-sama dengan menantunya, Iskandar.
 Uqasha Senrose sebagai Syasya, sepupu kepada Misha dan juga merupakan anak saudara kepada Pak Selamat. Dia juga merupakan salah seorang graduan dalam bidang perakaunan yang akan membantu Mat Rock dalam hal ehwal kewangan di bengkel Spanar Jaya.
 Ben Amir sebagai Zaki, merupakan adik 99kepada Iskandar, seorang bapa tunggal dan merupakan ‘Chief Foreman’ di bengkel Spanar Jaya.
 Douglas Lim sebagai Henley, merupakan pemilik kedai alat ganti kereta dan juga pembekal kepada bengkel Spanar Jaya. Dia juga merupakan kawan rapat kepada Mat Rock.
 Sangeeta Krishnasamy sebagai Vicky, merupakan seorang guru Bahasa Inggeris, mempunyai pusat tuisyen bersebelahan dengan bengkel Spanar Jaya, turut mengajar Bahasa Inggeris kepada Mat Rock, seorang yang peramah dan baik hati.
 Kalai sebagai MJ, merupakan peminat Michael Jackson
 Lim Jian Wen sebagai Low Teh Yang, anak kepada Uncle Stanley dan juga salah seorang pekerja bengkel Spanar Jaya.
 D'Boy Hamdan sebagai Sahak Sentil

Pelakon undangan
 Ahmad Idham sebagai Iskandar, bekas ketua Chief Foreman Spanar Jaya yang kini memiliki perniagaan menjual kereta mewah sendiri bersama Pak Selamat. Dia juga sering kali datang ke bengkel Spanar Jaya sekiranya Mat Rock memerlukan sebarang pertolongan
 Nabila Huda sebagai Mona, bekas isteri kepada Zaki
 Ramasundram Rengan sebagai Moorthi,rakan karib lama kepada Pak Selamat
 Radhi Khalid sebagai Abdulla, seorang warga Bangladesh yang bermastautin di Malaysia. Merupakan rakan lama kepada Mat Rock dan juga bekas pekerja bahagian cuci kereta di bengkel Spanar Jaya.

Lagu tema
 Tajuk: Spanar Jaya X
 Artis: Kapow
 Komposer: AG Coco

Episod
 No. episod  keseluruhan No. episod  musim Tajuk  Tarikh siaran pertama

Penerbitan
Untuk musim pertama penggambaran Spanar Jaya X telah dibuat di Jelas Juta Studio di Sungai Buloh, Selangor. Tempoh penggambaran ini telah dilakukan sekitar hujung tahun 2018 dan awal tahun 2019.

Rujukan
8.https://m.facebook.com/sukafilem/posts/spanar-jaya-musim-baru-kini-dikenali-sebagai-spanar-jaya-x-jika-dahulunya-siri-i/2110620285669981/

Pautan luar


Kategori:Drama Melayu 2019
Kategori:Rancangan TV3